CELEX: C2005/019/24
Language: et
Date: 2005-01-22 00:00:00
Title: Kohtuasi C-464/04: Eelotsusetaotlus, mille esitas Tribunale Amministrativo Regionale per la Lombardia, Milano 29. septembri 2004. aasta määrusega kohtuasjas Associazione Azionariato Diffuso dell'AEM jt v. Comune di Milano ja AEM SpA

22.1.2005   
            
            
               ET
            
            
               Euroopa Liidu Teataja
            
            
               C 19/12
            
         Eelotsusetaotlus, mille esitas Tribunale Amministrativo Regionale per la Lombardia, Milano 29. septembri 2004. aasta määrusega kohtuasjas Associazione Azionariato Diffuso dell'AEM jt v. Comune di Milano ja AEM SpA
   (Kohtuasi C-464/04)
   (2005/C 19/24)
   kohtumenetluse keel: itaalia
   Euroopa Ühenduste Kohus on saanud Tribunale Amministrativo Regionale per la Lombardia, Milano 29. septembri 2004. aasta määrusega esitatud eelotsusetaotluse kohtuasjas Associazione Azionariato Diffuso dell'AEM jt v. Comune di Milano ja AEM SpA, mis saabus kohtukantseleisse 2. novembril 2004.
   Tribunale Amministrativo Regionale per la Lombardia, Milano küsib Euroopa Kohtult eelotsust järgmistes küsimustes:
   
               —
            
            
               “Kas tsiviilkoodeksi artikkel 2449, nõnda nagu seda on kohaldatud käesoleva kohtuasja oludes, on kooskõlas EÜ asutamislepingu artikliga 56, nagu seda on tõlgendatud kohtuasjades C-58/99, C-503/99, C-483/99, C-98/01 ja C-463/00, kui tsiviilkoodeksi artiklile toetub avalik-õiguslik isik, kes, ehkki kaotanud õigustehingu läbi aktsiaseltsi üle kontrolliõiguse, säilitab aktsionärina olulise osaluse (33,4 %) ning omab seeläbi ebaproportsionaalset suurt võimu?
            
         
               —
            
            
               Kas tsiviilkoodeksi artikkel 2449, kohaldades seda koostoimes 30. juuli 1994. aasta seaduseks nr 474 muudetud 31. mai 1994. aasta dekreet-seaduse nr 332 artikliga 4, on kooskõlas EÜ asutamislepingu artikliga 56, nagu seda on tõlgendatud kohtuasjades C-58/99, C-503/99, C-483/99, C-98/01 ja C-463/00, kui tsiviilkoodeksi artiklile toetub avalik-õiguslik isik, kes, ehkki kaotanud õigustehingu läbi aktsiaseltsi üle kontrolliõiguse, säilitab aktsionärina olulise osaluse näol (33,4 %) aktsiate suhtelise enamuse ning omab seeläbi ebaproportsionaalset suurt võimu?
            
         
               —
            
            
               Kas tsiviilkoodeksi artikkel 2449 on kooskõlas EÜ asutamislepingu artikliga 56, nagu seda on tõlgendatud kohtuasjades C-58/99, C-503/99, C-483/99, C-98/01 ja C-463/00, osas, milles erijuhtudel kohaldades toob ta kaasa tagajärge, mis on vastuolus teise siseriikliku õigusnormiga (eelkõige 30. juulil 1994. aasta seaduseks nr 474 muudetud 31. mai 1994. aasta dekreet-seaduse nr 332 artikli 2 lõike 1 punktiga d), mis ise on EÜ asutamislepingu artikliga 56 kooskõlas ning vastab erivolituste kasutamise tingimuste ja nendele esitatavate nõuete osas Euroopa Kohtu poolt ülalnimetatud kohtuasjades väljatöötatud põhimõtetele?”